Downloaded from YTS.MX
Official YIFY movies site: YTS.MX
ΕΝΑ ΠΡΩΤΟΤΥΠΟ ΝΤΟΚΙΜΑΝΤΕΡ ΤΟΥ NETFLIX
Απίστευτο θέαμα
στο Στάδιο Αζτέκα της Πόλης του Μεξικού.
Δεν νομίζω ότι έχει υπάρξει οπουδήποτε στον κόσμο τέτοια ατμόσφαιρα.
Σήμερα κηρύσσω επίσημα την έναρξη
του 9ου Παγκοσμίου Κυπέλλου Ποδοσφαίρου,
του Κυπέλλου Ζιλ Ριμέ.
Το Παγκόσμιο Κύπελλο του 1970 ξεκινάει και επισήμως!
Ο μπαμπάς μου μου έλεγε
ότι για να παίξεις ποδόσφαιρο θέλει τσαγανό.
Ο Πελέ, ο πιο διάσημος ποδοσφαιριστής, αποτέλεσε το επίκεντρο.
Η Βραζιλία εναποθέτει πάνω του όλες τις ελπίδες.
Τον ακολουθούν διαρκώς…
Ο Πελέ απομονώθηκε.
Είναι το τέταρτό του Παγκόσμιο Κύπελλο.
Η λατρεία που του δείχνουν καταντάει φυλακή.
Έχει δεχτεί απειλές απαγωγής, ακόμη και δολοφονίας.
Τα ΜΜΕ λέγανε
ότι δεν μπορούσα να ανακάμψω, ότι δεν ήμουν σε φόρμα.
Το παιχνίδι του Πελέ έχει ξεφτίσει, δεν είναι ο Πελέ που ξέραμε.
Βρισκόμουν υπό τεράστια πίεση.
Τέρμα τα λόγια!
Τώρα θα παλέψουμε!
Εκείνο το Παγκόσμιο Κύπελλο ήταν σημαντικό για τη χώρα.
Εκείνη τη στιγμή, όμως,
δεν ήθελα να είμαι ο Πελέ.
Δεν μου άρεσε, δεν το ήθελα.
Προσευχήθηκα στον Θεό.
"Θεέ μου, είναι το τελευταίο μου μουντιάλ, δώσε μου δύναμη."
Οι Βραζιλιάνοι χρειάζονται τον Πελέ.
Πελέ.
Ο μεγάλος Πελέ.
Πελέ!
Ο Πελέ δεν είναι τόσο καλός όπως παλιά.
Πελέ!
Η Βραζιλία είναι η χώρα μου.
Σημαίνει τα πάντα για μένα.
Είναι η χώρα που μου έδωσε ζωή.
Η Βραζιλία ήταν νεοσύστατο κράτος, σχεδόν άγνωστο.
Οι παππούδες μου μετέφεραν καυσόξυλα.
Με τα άλογά τους και ένα κάρο.
Καβαλούσα συνέχεια τα άλογα, όταν ήμουν δέκα χρόνων.
Δεν ήξερα καν ότι υπήρχαν άλλες χώρες.
Πίστευα ότι η Βραζιλία ήταν η πιο όμορφη χώρα στον κόσμο.
Ξεκινήσαμε απ' το μηδέν, είχαμε λίγα υπάρχοντα.
Ήμασταν φτωχοί, αλλά μπορούσαμε να δουλέψουμε.
Ο πατέρας μου δούλευε.
ΠΕΡΙΦΕΡΕΙΑΚΟ ΠΡΩΤΑΘΛΗΜΑ 1946
Ο πατέρας μου ήταν ποδοσφαιριστής. Το παρατσούκλι του ήταν Ντοντίνιο.
Κι εγώ ήμουν ο γιος του Ντοντίνιο.
Όνειρό μου ήταν να μοιάσω στον πατέρα μου.
Πίστευα ότι ήταν ο καλύτερος ποδοσφαιριστής στον κόσμο.
Όταν γυρνούσε απ' το σχολείο,
πάντα έπαιζε μπάλα στον δρόμο μαζί με τους φίλους του.
Λάτρευε το ποδόσφαιρο. Και στο σπίτι όλο έκανε αταξίες.
ΜΑΡΙΑ ΛΟΥΣΙΑ, ΑΔΕΛΦΗ ΠΕΛΕ
Ήταν πάντα υπερκινητικός.
Κι ήρθε μια στιγμή
που ο πατέρας τραυματίστηκε και ο σύλλογος δεν τον πλήρωνε.
Ο Πελέ σκέφτηκε ότι έπρεπε να στηρίξει οικονομικά το σπίτι
και βρήκε δουλειά.
Άρχισα να καθαρίζω και να λουστράρω παπούτσια,
για να βοηθήσω την οικογένεια.
Ονειρευόσασταν να γίνετε κάποτε διάσημος ποδοσφαιριστής;
Όχι.
Γιατί είχα συγκεκριμένες αρχές με τις οποίες πορευόμουν,
με τις οποίες πορεύομαι ακόμα,
και προέρχονται από την οικογένεια.
Ποτέ μου δεν σκέφτηκα, παρ' όλα όσα συνέβησαν στη ζωή μου,
ποτέ δεν πίστευα ότι ήμουν καλύτερος απ' τους άλλους.
Δόξα τω Θεώ που είχα αυτές τις αρχές
και αυτήν την παιδεία απ' τους γονείς μου.
Όταν ο μπαμπάς κατάλαβε ότι είχε αρκετό ποδοσφαιρικό ταλέντο,
τον ενθάρρυνε.
Και πήγαν στη Σάντος.
1956, ΠΟΔΟΣΦΑΙΡΙΚΟΣ ΣΥΛΛΟΓΟΣ ΣΑΝΤΟΣ
Ήμουν ο πρώτος άνθρωπος στον σύλλογο της Σάντος
που γνώρισε τον Πελέ.
ΠΕΠΕ, ΣΑΝΤΟΣ 1954-1969
Έρχονταν πολλοί ποδοσφαιριστές για δοκιμαστικά στο στάδιο Βίλα Μπελμίρο,
αλλά δεν ήταν καλοί.
Εκείνος στην πρώτη προπόνηση ξεδίπλωσε απίστευτο ταλέντο.
Μου έκανε μία τόσο δυνατή χειραψία που σκέφτηκα
"Θέλω να είμαστε στην ίδια ομάδα, δεν θέλω να βρεθούμε αντίπαλοι!"
Είχε έντονο χαρακτήρα, δεν φοβόταν τίποτα και κανέναν.
ΝΤΟΡΒΑΛ, ΣΑΝΤΟΣ 1956-1967
Κι όταν μπήκε στο γήπεδο, ήταν λες κι έπαιζε χρόνια μαζί μας.
Ήμουν μόλις 16 χρόνων και μπορούσα να λέω κιόλας
ότι ήμουν επαγγελματίας ποδοσφαιριστής.
Και αμέσως μετά
κλήθηκα να παίξω στο Παγκόσμιο Κύπελλο του 1958.
Είχαμε ήδη καταλάβει πάνω κάτω πώς θα εξελισσόταν ως ποδοσφαιριστής.
ΖΟΡΖΕ ΑΡΑΝΤΕΣ, ΘΕΙΟΣ ΤΟΥ ΠΕΛΕ
Όταν, όμως, κλήθηκε στην εθνική ομάδα,
πετούσαμε απ' τη χαρά μας.
ΣΟΥΗΔΙΑ, ΠΑΓΚΟΣΜΙΟ ΚΥΠΕΛΛΟ 1958
Σκέφτηκα "Τέλεια, θα πάμε στη Σουηδία".
Δεν είχα ταξιδέψει ποτέ στο εξωτερικό.
Νομίζαμε ότι στην Ευρώπη όλοι ήξεραν τη Βραζιλία,
αλλά δεν ήταν έτσι.
Και ήταν κάτι κορίτσια, κάτι Σουηδές,
που συνέχεια άγγιζαν το πρόσωπό μου.
Και εγώ αναρωτιόμουν. "Γιατί με αγγίζουν συνέχεια;"
Με άγγιζαν και μετά κοιτούσαν το χέρι τους για να δουν αν ξέβαψα.
Δεν είχαν ξαναδεί μαύρο.
Εκείνη την εποχή, η Βραζιλία ήταν άγνωστη στον κόσμο του ποδοσφαίρου.
ΖΑΓΑΛΟ, ΒΡΑΖΙΛΙΑ, 1958-1964
Δεν ήμασταν το φαβορί ούτε κατά διάνοια.
Και έβλεπα έναν λεπτοκαμωμένο πιτσιρικά,
που κανονικά θα έπρεπε να νιώθει
μεγάλη πίεση που κλήθηκε στο Παγκόσμιο Κύπελλο,
αλλά δεν ένιωθε έτσι.
Είχε μεγάλη αυτοπεποίθηση.
ΒΡΑΖΙΛΙΑ-ΟΥΑΛΙΑ, ΠΡΟΗΜΙΤΕΛΙΚΟΣ
Προημιτελικά, στο Γκέτεμποργκ.
Κάποιοι δημοσιογράφοι έγραψαν ότι ήμουν πολύ μικρός για να παίξω,
ότι ήμουν πολύ άπειρος.
Αλλά ο πατέρας μου πάντα μου έλεγε
"Μη φοβάσαι, παιδί μου. Όταν μπεις στο γήπεδο, νιώσε σιγουριά.
Γιατί μες στο γήπεδο όλοι είναι ίσοι".
Και αυτό μου έδωσε πολλή δύναμη.
Η μπάλα στον Πελέ, κάνει το κοντρόλ, σουτάρει.
Γκολ!
Ο Πελέ σκοράρει για τη Βραζιλία!
Γκολ!
ΒΡΑΖΙΛΙΑ-ΟΥΑΛΙΑ: 1-0
ΒΡΑΖΙΛΙΑ-ΓΑΛΛΙΑ, ΗΜΙΤΕΛΙΚΟΣ
Ο Βαβά σεντράρει,
η αποτυχημένη έξοδος του Αμπ, ο Πελέ σκοράρει!
Κάνει το κοντρόλ, σουτάρει…
Πελέ!
ΒΡΑΖΙΛΙΑ-ΓΑΛΛΙΑ: 5-2
Ο Πελέ, που διαδραμάτισε σπουδαίο ρόλο,
είναι 17 χρόνων.
Πρώτη φορά η Βραζιλία βρίσκεται τόσο κοντά και τόσο μακριά απ' τον τίτλο.
Το 1950 ήταν το φαβορί,
αλλά υπέστη ήττα-σοκ 2-1 από την Ουρουγουάη.
Το 1950 το Παγκόσμιο Κύπελλο διοργανώθηκε στη Βραζιλία.
Ήμουν παιδί τότε.
Όταν η Βραζιλία φιλοξένησε το Παγκόσμιο Κύπελλο του 1950,
υπήρχαν μεγάλες προσδοκίες ότι η Βραζιλία θα γινόταν γνωστή
και ότι θα ξεκολλούσε απ' το χαμηλό επίπεδο στο οποίο βρισκόταν.
ΡΟΜΠΕΡΤΟ ΜΟΥΙΛΑΕΡΤ, ΣΥΓΓΡΑΦΕΑΣ
Δεν είχαμε τηλεοράσεις τότε. Έπρεπε να πας στο γήπεδο. Και πήγα.
Στο Στάδιο Μαρακανά υπήρχαν 200.000 θεατές.
Η Βραζιλία ήταν αποφασισμένη
να κάνει τα αδύνατα δυνατά
για να μπει στο παγκόσμιο στερέωμα
μέσω του ποδοσφαίρου.
Αγαπητοί μου συμπολίτες, εσείς που εντός ολίγων λεπτών
θα γίνετε παγκόσμιοι πρωταθλητές,
εμείς κρατήσαμε τον λόγο μας και χτίσαμε αυτό το στάδιο.
Εσείς κάντε το καθήκον σας και κερδίστε το Παγκόσμιο Κύπελλο.
ΖΗΤΩ Η ΒΡΑΖΙΛΙΑ
Η Βραζιλία στην επίθεση με τον Αντεμίρ.
Μπαίνει στην περιοχή, σουτάρει.
Γκολ!
Γκολ για τη Βραζιλία!
Σκοράρει ο Φριάσα!
Η Βραζιλία προηγείται με τον Φριάσα.
Παραπονιούνται…
Είχαμε μαζευτεί όλοι γύρω απ' το ραδιόφωνο.
Ακούγαμε και σχολιάζαμε τον αγώνα.
Κακό τάκλιν απ' τον Μπιγκόντε.
Ο Γκίτζα κάνει σέντρα.
Ο Σκιαφίνο σουτάρει… Γκολ για την Ουρουγουάη!
Ο Σκιαφίνο!
Ισοφάρισε. Η Βραζιλία νιώθει την πίεση.
Ο Γκίτζα κινείται από δεξιά.
Μπαίνει στη μεγάλη περιοχή, σουτάρει.
Γκολ!
Η Ουρουγουάη σκοράρει δεύτερη φορά.
Η Ουρουγουάη προηγείται 2-1.
Στον δρόμο οι άνθρωποι δεν μιλούσαν, επικρατούσε νεκρική σιγή.
Ήταν τραγικό.
Το 1950 αντιπροσωπεύει
μια μεγάλη εθνική αποτυχία.
Με αυτήν την ήττα ο Νέλσον Ροντρίγκες, καθόλου τυχαία,
καθιέρωσε μια έκφραση.
ΖΟΥΚΑ ΚΦΟΥΡΙ, ΔΗΜΟΣΙΟΓΡΑΦΟΣ & ΦΙΛΟΣ
Ονόμασε την ήττα αυτήν την επιτομή του "συνδρόμου του σκύλου".
Και με αυτό εννοούσε ότι η Βραζιλία πάντα έμενε στη σκιά
και εξυμνούσε το μεγαλείο των άλλων.
ΖΟΖΕ ΤΡΑΖΑΝΟ, ΔΗΜΟΣΙΟΓΡΑΦΟΣ
"Οι άλλοι είναι υπέροχοι, εμείς άχρηστοι." Γιατί ο σκύλος ζει αδέσποτος στον δρόμο.
Δεν ήξερα τι να πω στον πατέρα μου,
γιατί έκλαιγε.
Και του είπα "Άκου,
μην ανησυχείς, μη στεναχωριέσαι.
Θα κερδίσω εγώ ένα Παγκόσμιο Κύπελλο".
Η Ουρουγουάη πρωταθλήτρια κόσμου του 1950.
Οι φίλαθλοι της Βραζιλίας είναι συντετριμμένοι.
Το ματς θα ξεκινήσει πολύ σύντομα.
Η Βραζιλία αντιμετωπίζει τη Σουηδία στον τελικό του Παγκοσμίου Κυπέλλου.
ΒΡΑΖΙΛΙΑ-ΣΟΥΗΔΙΑ ΤΕΛΙΚΟΣ ΠΑΓΚΟΣΜΙΟΥ ΚΥΠΕΛΟΥ 1958
Εναρκτήριο λάκτισμα στον τελικό του Παγκοσμίου Κυπέλλου.
Εξαιρετική τρίπλα. Κι άλλη τρίπλα. Σουτάρει…
Γκολ!
Ο Λίντχολμ σκοράρει για τη Σουηδία!
Σουηδία-Βραζιλία, 1-0.
Η Σουηδία προηγείται.
Θα αντιδράσει η Βραζιλία;
Αυτό αναρωτιόμαστε όλοι.
Θα υποστούμε άλλη μια πανωλεθρία;
Ο Ντζάλμα πασάρει στον Βαβά, αυτός στον Πελέ,
κοντρολάρει, σουτάρει…
Απίστευτο σουτ του Πελέ!
Ο Νίλτον Σάντος πλησιάζει στην περιοχή.
Η σέντρα στον Πελέ, αυτός κοντρολάρει.
Εξαιρετική τρίπλα, σουτάρει, γκολ!
Υπέροχο γκολ του Πελέ!
Ήταν ένα παιδί-θαύμα.
Και πολύ σύντομα συνειδητοποιήσαμε ότι παρακολουθούσαμε
την ανάδειξη του μεγαλύτερου ποδοσφαιριστή όλων των εποχών.
Ο Ορλάντο στην μπάλα.
Τώρα ο Πελέ. Πασάρει στον Ζαγάλο.
Σέντρα για τον Πελέ…
Ο Πελέ πηδάει ψηλά και πιάνει την κεφαλιά.
Πελέ!
Πρωταθλητές κόσμου!
ΒΡΑΖΙΛΙΑ-ΣΟΥΗΔΙΑ: 5-2
Ήταν ένα όνειρο.
Συγκλονιστικό.
Εκείνο το βράδυ δεν έκλεισα μάτι.
Ήθελα να μάθω αν ο κόσμος στη Βραζιλία, και ιδίως οι γονείς μου,
είχαν ακούσει τους αγώνες,
αν με είδαν να βάζω τα γκολ.
Κοιτάξτε τι γίνεται.
Ο κόσμος έκλεισε τους δρόμους.
Χορεύουν, πανηγυρίζουν!
Ήρθαν να γιορτάσουν τη νίκη της Βραζιλίας
και να καλωσορίσουν τους σπουδαίους ποδοσφαιριστές μας.
Και ο Πελέ αναδεικνύεται στον άνθρωπο που αρχίζει να επιλύει
το λεγόμενο σύνδρομο του σκύλου.
Έκανε τους Βραζιλιάνους να αγαπήσουν ξανά τον εαυτό τους.
Κάτι που ενέχει μεγάλο συμβολισμό.
ΣΤΑΔΙΟ ΒΙΛΑ ΜΠΕΛΜΙΡΟ, ΕΔΡΑ ΣΑΝΤΟΣ
-Ο Πελέ ήταν το πρόσωπο της χρονιάς. -Πραγματικά.
Όπου κι αν πηγαίναμε, άκουγες το όνομά του.
Όταν ο κόσμος ερχόταν σε εμάς, λέγαμε "Να ο Πελέ!"
ΚΟΥΤΙΝΙΟ, ΣΑΝΤΟΣ 1958-1970
Όλοι έτρεχαν κατά πάνω του κι εμείς σκάγαμε στα γέλια.
Τα κορίτσια ήθελαν τον Πελέ για αγόρι τους.
Τα αγόρια τον ήθελαν για αδερφό. Οι γονείς τον ήθελαν για γιο.
Όλοι ήθελαν τον Πελέ για γείτονά τους.
Διότι ήταν απολύτως καθηλωτικός.
ΠΑΟΥΛΟ ΣΕΖΑΡ ΒΑΣΚΟΝΣΕΛΟΣ ΔΗΜΟΣΙΟΓΡΑΦΟΣ
Το φυσικό του στιλ, ο τρόπος του,
όλα αυτά τον έφεραν στο επίκεντρο.
Και από εκεί και πέρα η προσωπικότητά του έλαμπε όλο και περισσότερο.
Τον θεωρούσαν γαλαζοαίματο όλοι,
οι μαύροι, οι λευκοί, οι μιγάδες, όλοι.
ΖΙΛΜΠΕΡΤΟ ΖΙΛ, ΜΟΥΣΙΚΟΣ
Έγινε το ζωντανό σύμβολο της βραζιλιάνικης χειραφέτησης.
Βίωσα αυτήν τη χαρά που ένιωθαν όλοι τότε, τον πυρετό του Πελέ.
Τα φτωχά παιδιά στις φαβέλες…
ΜΠΕΝΕΝΤΙΤΑ ΝΤΑ ΣΙΛΒΑ, ΠΟΛΙΤΙΚΟΣ
έβλεπαν τον εαυτό τους στον Πελέ, τον υποστήριζαν, ήθελαν να του μοιάσουν.
Ήταν η πιο ελπιδοφόρα εικόνα που είχε υπάρξει ποτέ
ενός φτωχού μαύρου παιδιού.
Δεν μπορούσα να βγω. Με χαιρετούσαν όπου πήγαινα.
Δεν ήξερα τι να κάνω.
Οι φίλοι του πατέρα
τον ξέχασαν τον πατέρα μου.
Κι όλος ο κόσμος ήθελε να δει τον Πελεζίνιο, τον Πελέ.
Δυσκολεύτηκα πολύ να προσαρμοστώ.
Πρέπει να του ήταν δύσκολο.
Γιατί σε αυτήν την ηλικία
ήθελε μόνο να παίξει ποδόσφαιρο και να επιδείξει το ταλέντο του.
Πελέ!
Πριν τον Πελέ, η Σάντος ήταν μικρός σύλλογος.
Ασήμαντος.
Κι εμφανίζεται ο Πελέ.
Πάσα στον Πελέ, αυτός ξεμαρκάρεται, σουτάρει και γκολ!
Γκολ για τη Σάντος από τον Πελέ!
Ο βασιλιάς του ποδοσφαίρου.
Γκολ!
Ο Πελέ μόνος του ανέβασε το επίπεδο του συλλόγου.
Όχι επειδή ο Πελέ έκανε τη διαφορά,
αλλά επειδή ο Πελέ ήταν η διαφορά.
ΠΡΩΤΑΘΛΗΤΕΣ ΣΑΟ ΠΑΟΛΟ
Οι παίχτες της Σάντος είναι σαν να παίζουν σε περιοδεύοντα θίασο.
Ταξιδεύουν αναζητώντας παραστάσεις,
και ο Πελέ είναι το μαγικό όνομα που τραβάει τα πλήθη.
Ο Βραζιλιάνος δεν είναι καν 19 ετών
κι όμως θεωρείται ίσως ο κορυφαίος ποδοσφαιριστής.
Και τώρα ο Πελέ. Τι θα κάνει;
Πανέμορφο γκολ!
Κατέχει την τέχνη.
Με το κοντρόλ του, το μυαλό του, τα γρήγορα αντανακλαστικά του
ξεγελάει τις καλύτερες άμυνες του κόσμου.
Πιστεύεις ότι είσαι ο κορυφαίος παίκτης στον κόσμο από το 1958;
Ποτέ δεν πίστευα ότι υπάρχει ο κορυφαίος παίκτης στον κόσμο.
Για να είσαι ο κορυφαίος παίκτης στον κόσμο,
πρέπει να είσαι ο κορυφαίος παίχτης σε όλες τις θέσεις.
Και αυτό είναι πολύ δύσκολο.
Ο Πελέ μόλις έγινε 21 ετών.
Από το 1957 έως το 1961
ο Πελέ έχει σημειώσει 355 γκολ,
ένα νούμερο που ακόμη κι οι κορυφαίοι καταφέρνουν στη δύση της καριέρας τους.
Όσο εγώ παραμένω πρόεδρος της Σάντος,
ο Πελέ δεν πωλείται.
Είναι εθνικός θησαυρός και δεν πωλείται σε καμία τιμή.
Η Σάντος αντιμετωπίζει την Μπενφίκα για το Διηπειρωτικό Κύπελλο.
Ο Πέπε πασάρει στον Ζίτο, αυτός στον Πελέ, ο Πελέ μπαίνει στην περιοχή…
Εντυπωσιακό γκολ από τον Πελέ, πανέμορφο!
Σάντος-Μπενφίκα, 5-2.
Η Σάντος πρωταθλήτρια κόσμου!
Υπήρξα πολύ τυχερός με τους φίλους που έκανα στη Σάντος.
Αυτοί μου έδωσαν δύναμη.
Πολλή δύναμη.
ΣΑΝΤΟΣ, ΒΡΑΖΙΛΙΑ
Μη μου μιλάτε αν δεν μιλάτε αγγλικά.
Εσύ μη μιλάς.
Όχι.
Αν δεν μιλάτε αγγλικά, παρακαλώ…
Αν δεν μιλάτε αγγλικά…
μη μου μιλάτε.
Τι έγινε; Είσαι σε φόρμα σήμερα.
Ρε γαμώτο σας…
Εγώ κάνω όλη τη δουλειά, μιλάω αγγλικά και έρχεστε και με ενοχλείτε.
-Όλα καλά. -Είσαι καλά;
Πάμε μέσα.
Δείτε με, είμαι πολύ καλά.
Θες να σου δείξω; Άσε με.
Κάνε πίσω.
Είμαι πολύ καλά, κοίτα.
-Μια χαρά σε βλέπω. -Ποιος με φώναξε;
Σπινάρει, τον είδατε;
Είστε φοβεροί.
Ήρθατε εσείς και βγήκε ο ήλιος.
Τι υπέροχη μέρα κάνει.
Ο Εντού θέλει να μαυρίσει.
-Ο Θεός έφτιαξε αυτήν την ομάδα. -Φοβερή ομάδα.
Ο Θεός.
Απίστευτη ομάδα.
Ήμασταν οικογένεια.
Η Βραζιλία χρωστάει πολλά στη Σάντος,
γιατί όταν πηγαίναμε περιοδείες με τη Σάντος,
νικούσαμε τις πρωταθλήτριες Ιταλίας, Γερμανίας, όλης της Ευρώπης.
Όλοι εξυμνούσαν τη Βραζιλία. Μέχρι τότε δεν ήξεραν πού έπεφτε.
Θυμάσαι μια φορά που παίζαμε στην Ευρώπη;
Και λέει ο προπονητής "Ο Πελέ έχει τραυματιστεί".
Και είπε "Ξέρετε κάτι;
Αφού όλοι οι επιθετικοί μας είναι μαύροι,
ο Ντορβάλ θα φορέσει το νούμερο 10 και κανείς δεν θα καταλάβει τη διαφορά".
Και όντως φόρεσα το δέκα,
αλλά όλοι κατάλαβαν ότι δεν ήμουν Πελέ.
Κι όλοι στις κερκίδες φώναζαν "Πελέ!"
Κι αναγκάστηκες να μπεις, αν και ήσουν τραυματίας.
Ο κόσμος σκεφτόταν
"Μα ο Πελέ είναι όμορφος, αποκλείεται να 'ναι αυτός εκεί πέρα".
Όμορφος; Εσύ;
Σιγά που σε περνούσαν για όμορφο. Έλα στα συγκαλά σου!
Ήσουν ο βασιλιάς, το ξέραμε.
Αλλά θέλαμε κι εμείς να προσφέρουμε.
Αρκετά με αυτό το θέμα.
Θυμάστε εκείνο το πάρτι στο Παρίσι;
Τότε που τραγούδησα;
Πώς πήγαινε;
Τι βασιλιάς είμαι εγώ;
Βασίλειο δεν έχω, μήτε στέμμα
Δίχως κάστρο, δίχως βασίλισσα
Περιφέρομαι στον κόσμο
Πάντως έχεις βελτιωθεί στο τραγούδι.
Αυτό είχε πολύ πλάκα.
Εξακολουθείς να είσαι παράφωνος.
Μη φάτε πολύ, αύριο έχουμε αγώνα.
Ναι.
Χιλή!
Χι-λή!
Ζήτω η Χιλή!
ΧΙΛΗ, ΠΑΓΚΟΣΜΙΟ ΚΥΠΕΛΛΟ 1962
Εκείνο το Παγκόσμιο Κύπελλο θα γινόταν το Παγκόσμιο Κύπελλο του Πελέ.
Ο Πελέ έκλεινε τα 22 του χρόνια, είχε αποκτήσει εμπειρία
κι ήταν ο κορυφαίος σταρ του ποδοσφαίρου.
Ο Πελέ…
Με ένα εκπληκτικό σπριντ τρυπάει την άμυνα…
Υπέροχο γκολ!
Καταπληκτικό γκολ του Πελέ!
Περιμέναμε πολλά από αυτόν,
λόγω όσων είχε καταφέρει το 1958.
Και μετά ήρθε ο δεύτερος αγώνας κόντρα στην Τσεχοσλοβακία.
Ο Πελέ βρίσκει δοκάρι!
Έχει τραυματιστεί.
Ήμασταν 0-0.
Και ο Πελέ τραυματίστηκε.
Δεν ήξερα τι είχε γίνει.
Ήμουν νέος, σχεδόν παιδί.
Δεν είχα τραυματιστεί ποτέ τόσο σοβαρά.
Ελπίζαμε ότι θα αναρρώσει γρήγορα,
αλλά τελικά θα έχανε τη διοργάνωση.
Κάντε άκρη!
Ήταν θέλημα Θεού.
Και ο αντικαταστάτης του Πελέ
ήταν ο Αμαρίλντο.
Τα πρωτοσέλιδα έγραφαν "Η Βραζιλία κλαίει για τον Πελέ".
Και φυσικά για όλη τη Βραζιλία
η απουσία του Πελέ ήταν μια τραγωδία.
Αλλά ο Πελέ με έπιασε και μου μίλησε.
ΑΜΑΡΙΛΝΤΟ, ΒΡΑΖΙΛΙΑ 1961-1966
"Μικρέ…
στάσου στο ύψος των περιστάσεων."
ΒΡΑΖΙΛΙΑ-ΤΣΕΧΟΣΛΟΒΑΚΙΑ, ΤΕΛΙΚΟΣ
Όταν τραυματίζεσαι
και διακόπτεται απότομα το ταξίδι σου στο Παγκόσμιο Κύπελλο,
είναι πολύ βαρύ.
Αλλά συνέχεια μιλούσα στους συμπαίκτες μου και τους έλεγα
"Πάμε δυνατά, θα το ξεπεράσουμε. Είμαστε ομάδα, δεν είμαστε ένας".
Ο Ζαγάλο στο άουτ.
Βρίσκει τον Αμαρίλντο.
Αυτός τριπλάρει τον Κβάσνακ, σουτάρει…
Γκολ!
Ο Αμαρίλντο ανοίγει το σκορ!
Η Βραζιλία!
Η Βραζιλία δεύτερη φορά πρωταθλήτρια κόσμου!
Ακούτε, συμπατριώτες;
Μετά το αγώνα, όταν ήμασταν στα αποδυτήρια,
εγώ είχα μπει να κάνω ντους.
Και όρμησε μέσα με τα ρούχα
για να με αγκαλιάσει.
Παρόλο που ο ίδιος δεν έπαιξε, ήταν νοερά μες στον αγώνα,
στήριζε την ομάδα, μας έσπρωχνε να νικήσουμε.
Το 7ο Παγκόσμιο Κύπελλο Ποδοσφαίρου ολοκληρώθηκε!
Η Βραζιλία πρωταθλήτρια κόσμου ξανά!
Πάμε να το γιορτάσουμε.
Παιδιά, νέοι και μεγάλοι,
γιορτάστε το σε όλη τη χώρα.
Τέλη της δεκαετίας του '50 κι αρχές της δεκαετίας του '60
εκτυλίχτηκαν δίχως αμφιβολία οι καλύτερες στιγμές
στην ιστορία της Βραζιλίας.
Ο Πελέ προκύπτει, όταν η Βραζιλία προκύπτει ως σύγχρονο κράτος.
ΦΕΡΝΑΝΤΟ ΕΝΡΙΚΕ ΚΑΡΝΤΟΣΟ ΠΡΟΕΔΡΟΣ ΒΡΑΖΙΛΙΑΣ 1995-2003
Δεν ήταν μόνο εξαγωγέας αγροτικών προϊόντων,
αλλά και μια βιομηχανική χώρα, μια αποδοτική χώρα, με πολιτισμό.
Μια χώρα με αυτοπεποίθηση, μια χώρα που θα γινόταν πετυχημένη.
Η Βραζιλία δεν ήταν πια η χώρα του αύριο. Το μέλλον ήταν εδώ.
Και ο Πελέ δεν είναι δευτεραγωνιστής, είναι ο πρωταγωνιστής.
O Rei Pelé, σκηνή πρώτη, λήψη πρώτη.
Πελέ, το σαλόνι γέμισε κόσμο.
Υπάρχουν δημοσιογράφοι μέχρι και στην κουζίνα!
Ο ξενώνας σου θα γίνει διάσημος.
Ο Πελέ αναδείχτηκε σε μια εποχή
που η τηλεόραση επίσης αναδεικνυόταν.
Αποτελούσε το προϊόν της εποχής του.
Πελέ, σκέφτηκες ποτέ να γίνεις ηθοποιός;
Όχι, δεν το σκέφτηκα ποτέ.
Ο Πελέ δεν είναι πια ποδοσφαιριστής, είναι εθνικός θεσμός.
Του άρεσε να είναι ίνδαλμα.
Του έβγαινε μια φυσικότητα,
σαν να το είχε στο DNA του.
Λατρεύω τη λευκή μπάλα.
Είχε αυτήν την εικόνα του δυνατού νέου, που σφύζει από υγεία,
που σκοράρει πολλές φορές, που τραβάει όλα τα βλέμματα.
Το όνομά του πουλάει από βενζίνη έως οδοντόκρεμες.
-Πλούτισε. -Ο πρώτος εκατομμυριούχος ποδοσφαιριστής.
-Τι καφές είναι αυτός; -Καφές Πελέ.
Υπέροχος.
Το ξέρεις πολύ καλά.
-"Από πού είσαι;" -"Από τη Βραζιλία."
"Είσαι από τη χώρα του Πελέ."
Έκανε τους Βραζιλιάνους περήφανους και μπορούσαν να πουν
"Δεν έχουμε ανάγκη να θαυμάζουμε Άγγλους, Γερμανούς, Γάλλους, Ιταλούς.
Εμείς τους κοιτάμε από ψηλά.
Γιατί στον κόσμο του ποδοσφαίρου εμείς είμαστε καλύτεροι".
Αποκτήσαμε ταυτότητα με το ποδόσφαιρο.
Ήμασταν πολύ ευτυχισμένοι.
Πιστεύαμε ότι η δημοκρατία θα κρατούσε για πάντα.
Δυστυχώς όχι.
Στη Βραζιλία συνεχίζονται οι ταραχές,
καθώς ο πρόεδρος Γκουλάρτ δεν έλαβε στήριξη για την αριστερή κυβέρνησή του.
Το τέλος του καθεστώτος αυτού ήρθε με ένα σύντομο και αναίμακτο πραξικόπημα.
Υπό τον στρατηγό Μπράνκο, ο στρατός κατέλαβε το Ρίο ντε Τζανέιρο.
Γιατί έγινε πραξικόπημα;
Υποτίθεται ότι τη Βραζιλία την καταλάμβαναν κομμουνιστές.
Κάτι το οποίο ήταν εντελώς αβάσιμο.
Το 1964 η Βραζιλία δεν κινδύνευε να γίνει κομμουνιστική χώρα.
Αυτή, όμως, ήταν η δικαιολογία των στρατιωτικών.
Το σχέδιο των ΗΠΑ ήταν
να υποκινήσουν δικτατορίες στην αμερικανική ήπειρο,
για να αποτρέψουν την επέκταση του σοβιετικού κομμουνισμού.
Και προέκυψε μια διαφορετική Βραζιλία.
Όλη η χαρά που είχαμε νιώσει
τέλη της δεκαετίας του '50 και αρχές της δεκαετίας του '60
πήγε περίπατο.
Κατά τη διάρκεια της δικτατορίας, άλλαξε κάτι στη ζωή σας;
Όχι, το ποδόσφαιρο συνεχίστηκε κανονικά.
Δεν υπήρχαν σημαντικές διαφορές,
για μένα δεν άλλαξε τίποτα.
Με κάλεσαν να συμμετάσχω
σε πολιτικά κόμματα.
Ειλικρινά, όμως,
δεν έχω καμία πρόθεση να αναμιχθώ σε κανένα πολιτικό κόμμα.
Γιατί το ποδόσφαιρο απαιτεί πολύ χρόνο από τη ζωή μου,
και δεν έχω χρόνο να ασχοληθώ.
Και στην τελική, εγώ δεν ξέρω από πολιτική.
Ο Πελέ απλώς αποδέχτηκε το καθεστώς και συνέχισε τη ζωή του.
Το καθεστώς φρόντισε να του φερθεί καλά,
γιατί ήξεραν πόσο σημαντικό ήταν να τα έχουν καλά μαζί του.
Ήταν από αυτούς που η ζωή του συνεχίστηκε κανονικά.
Δεν επηρεάστηκε στο ελάχιστο.
Πελέ, πριν από τρία χρόνια
μου είπατε ότι θέλατε να γνωρίσετε τον άνθρωπό σας.
Τι νιώθει ο Πελέ τώρα που είναι ερωτευμένος;
Δεν ήθελα να δημοσιοποιήσω
ότι είχα κοπέλα, ότι είχα γνωρίσει κάποια,
για να μην ασχοληθούν οι φυλλάδες.
Δεν ήθελα να μαθευτεί.
Η πρώτη σοβαρή μου σχέση που με έκανε να θέλω οικογένεια
ήταν όταν γνώρισα τη Ρόζε, εδώ στη Σάντος.
Εγώ ήμουν συνεσταλμένος.
Γίναμε φίλοι με τον πατέρα της.
Και για να τον πλησιάσω, του έλεγα
"Πες μου αν θες να σου γυαλίσω τα παπούτσια".
Πίστευα ότι είχε έρθει η στιγμή να παντρευτώ.
Γνώρισα καλύτερα την οικογένειά της
και τελικά παντρευτήκαμε.
Την παντρεύτηκα γιατί μου άρεσε. Ήμουν πολύ νέος ακόμη.
Άρεσε πολύ ο ένας στον άλλον και ήμασταν πολύ καλοί φίλοι.
Αλλά αυτό το συναίσθημα του τρελά ερωτευμένου
εμείς δεν το ζήσαμε.
Έχετε κοινά χόμπι;
-Δεν… -Τον χορό.
Μας αρέσει να χορεύουμε και να ακούμε δίσκους.
Μουσική ποπ.
Περνάτε αρκετό χρόνο μαζί με τον σύζυγό σας;
Δεν ανακατεύει το ποδόσφαιρο με την οικογένεια και αυτό είναι καλό.
Πώς ήταν για εκείνη να είναι σύζυγός σας; Ήταν δύσκολο;
Ήταν δύσκολο, έτσι νομίζω.
Άρχισα να έχω περισσότερες επαγγελματικές υποχρεώσεις
πέρα από το ποδόσφαιρο.
Άρχισα να υπογράφω συμβόλαια
για διαφημίσεις σε όλον τον κόσμο.
Άρχισα να ταξιδεύω περισσότερο για αυτές τις δουλειές,
παρά για το ποδόσφαιρο.
Αυτό είχε αντίκτυπο στην οικογένειά μου και στη σχέση μου.
Το καταλάβαινα.
Ήταν δύσκολο να παραμείνετε πιστός, όταν σας ρίχνονταν τόσες πολλές κοπέλες;
Για να 'μαι ειλικρινής, ήταν δύσκολο.
Είχα κάποιες περιπέτειες,
και μάλιστα απέκτησα παιδιά,
αλλά αυτό το έμαθα χρόνια αργότερα.
Η πρώτη μου γυναίκα τα ήξερε όλα.
Δεν είπα ψέματα ποτέ.
Βρισκόμαστε στο αεροδρόμιο Ορλί και περιμένουμε
τον Έντσον Αράντες ντο Νασιμέντο, τον Πελέ.
Κύριε Πελέ, θα μας συστήσετε τη γυναίκα σας;
Δεν μιλάω γαλλικά.
-Δεν μιλάτε γαλλικά; -Όχι.
Ήρθατε να επισκεφτείτε το Παρίσι;
Ναι, επισκέφτηκα το Παρίσι και μου άρεσε πολύ.
Ήρθα με τη γυναίκα μου.
Και θα ήθελα να ξανάρθω κάποια στιγμή.
Σας ευχαριστώ.
Τι προβλέπετε για τα φοβορί στο επόμενο Παγκόσμιο Κύπελλο;
Θα είναι δύσκολο Παγκόσμιο Κύπελλο για τη Βραζιλία.
Εμείς πάμε για το τρίτο κι όλες οι ομάδες θα 'ναι πανέτοιμες.
Εμείς θα κάνουμε ό,τι μπορούμε για να νικήσουμε.
Ευχαριστώ.
ΠΑΡΟΥΣΙΑΣΗ ΕΘΝΙΚΗΣ ΟΜΑΔΑΣ ΠΑΓΚΟΣΜΙΟΥ ΚΥΠΕΛΛΟΥ
Ο Έντσον Αράντες ντο Νασιμέντο!
Μιλούσα με κάποιους φίλους μου
σχετικά με τους Βραζιλιάνους φιλάθλους,
που νομίζουν ότι έχουμε ήδη κερδίσει τον τρίτο τίτλο.
Μας έδωσαν ήδη κάτι σημαίες στο ξενοδοχείο
που έχουν επάνω τρία αστέρια, για να τις υπογράψουμε.
Δεν μ' αρέσει αυτό.
Αυτό μας αγχώνει περισσότερο.
Πρέπει να περιμένουμε να συμβεί.
Στο ποδόσφαιρο κερδίζεις μες στο γήπεδο.
-Θα νικήσουμε, Πελέ; -Θεού θέλοντος.
ΑΓΓΛΙΑ, ΠΑΓΚΟΣΜΙΟ ΚΥΠΕΛΛΟ 1966
Ήταν όνειρό μου, το ήθελα πολύ
να γίνω πρωταθλητής κόσμου στην Αγγλία.
Πίστευα ότι η Βραζιλία θα νικούσε,
ότι θα γινόμασταν πρωταθλητές τρίτη φορά και ότι θα αποσυρόμουν.
Κάθε μέρα το σκηνικό είναι απαράλλαχτο στο Ξενοδοχείο Lymm, στο Τσέσιρ,
εκεί όπου έχει καταλύσει η εθνική ομάδα Βραζιλίας.
Φυσικά τα φώτα της δημοσιότητας, όπως πάντα, τραβάει ο Πελέ.
Όλοι θέλουν να μιλήσουν στον Πελέ.
Εκείνος διατηρεί το χαμόγελό του
και απαντάει στις ερωτήσεις όλων.
Πείτε μας…
-Μπορώ να μιλήσω; -Μιλάς λίγο αγγλικά.
Πες μας για το αμυντικό ποδόσφαιρο και το στενό μαρκάρισμά σου.
Μάλιστα…
-Το συνήθισες; -Έχω συνηθίσει.
Πρέπει να συνηθίσουμε να παίζουμε έτσι.
Το ποδόσφαιρο κάποτε ήταν κλασικό, παιζόταν για τους φιλάθλους, το θέαμα.
Τώρα οι ομάδες παίζουν για το αποτέλεσμα, προσπαθούν να μη δεχτούν γκολ.
Το θέαμα δεν είναι τόσο καλό, οι ομάδες παίζουν πιο σκληρά.
-Ευχαριστώ πολύ. -Ευχαριστώ, Πελέ.
Για τους περισσότερους και για μένα ήταν η πρώτη συμμετοχή σε μουντιάλ.
Ο Πελέ μας καθοδηγούσε, γιατί ήταν ο καλύτερος στη Βραζιλία και στον κόσμο.
ΖΑΪΡΖΙΝΙΟ, ΒΡΑΖΙΛΙΑ 1964-1982
Και οι αντίπαλοί μας έστησαν ένα σύστημα για να μαρκάρουν τον Πελέ.
Έπρεπε να εξουδετερώσουν τον Πελέ.
ΒΡΑΖΙΛΙΑ-ΒΟΥΛΓΑΡΙΑ, ΦΑΣΗ ΟΜΙΛΩΝ
Σέντρα στο πρώτο ματς της Βραζιλίας για το 1966.
Πέφτει ο Πελέ.
Πάλι πέφτει ο Πελέ.
Το ποδόσφαιρο έχει αλλάξει.
Έχει γίνει πιο σκληρό,
μαρκάρουν περισσότερο.
Και φυσικά βλέπουμε ενδεκάδες στημένες για άμυνα.
Όλοι λένε "Θα μαρκάρουμε τον Πελέ. Θα του βάλουμε τρεις παίκτες".
Εκτελεί ο Πελέ…
Γκολ!
Ο Πελέ σκοράρει για τη Βραζιλία.
Η παγκόσμια πρωταθλήτρια Βραζιλία κάνει ποδαρικό με νίκη
σε έναν εξαιρετικό αγώνα.
ΒΡΑΖΙΛΙΑ-ΟΥΓΓΑΡΙΑ, ΦΑΣΗ ΟΜΙΛΩΝ
Μεγάλη ευκαιρία.
Θα σκοράρει, γκολ για την Ουγγαρία.
Υπέροχο γκολ.
Ένα εκπληκτικό γκολ από τον Φάρκας, εξαιρετικό γκολ!
Είναι η πρώτη ήττα της Βραζιλίας σε αγώνα μουντιάλ
μετά την ήττα από την Ουγγαρία το 1954.
Φαίνεται ότι ρίχνουν πλέον μεγάλο βάρος στην άσκηση,
ιδίως ως προς τους μεγάλους παίκτες.
Ο πιο σημαντικός αγώνας της Βραζιλίας μετά τον τελικό πριν από τέσσερα χρόνια.
ΒΡΑΖΙΛΙΑ-ΠΟΡΤΟΓΑΛΙΑ, ΦΑΣΗ ΟΜΙΛΩΝ
Ο Εουσέμπιο έχει την μπάλα, κατεβαίνει.
Καλή κεφαλιά, γκολ!
Δεν ήταν οφσάιντ, η Πορτογαλία προηγείται 1-0.
Ο Τόρες…
Γκολ ξανά! Από τον Εουσέμπιο!
Η παγκόσμια πρωταθλήτρια έχει στριμωχτεί. Κινδυνεύει να αποκλειστεί.
Ο Σίλβα.
Ο Πελέ.
Τάκλιν ξανά. Φάουλ.
Και μάλιστα διπλό, ο διαιτητής άφησε το πρώτο.
Θλιβερό θέαμα.
Ο κορυφαίος ποδοσφαιριστής μεταφέρεται εκτός γηπέδου.
Και πραγματικά, αυτήν τη στιγμή
η Βραζιλία χρειάζεται έναν Πελέ.
Το επίπεδο της διαιτησίας ήταν πραγματικά θλιβερό.
Συνέπεια της θλιβερής διαιτησίας
ήταν να υπομείνουμε πρωτοφανή βία στους αγώνες.
ΖΟΑΟ ΧΑΒΕΛΑΝΖΕ ΠΡΟΕΔΡΟΣ ΟΜΟΣΠΟΝΔΙΑΣ 1958-1975
Σε οχτώ μέρες έχουμε περισσότερους τραυματίες από ό,τι σε οχτώ χρόνια.
ΧΙΛΤΟΝ ΓΚΟΣΛΙΝΓΚ ΓΙΑΤΡΟΣ ΒΡΑΖΙΛΙΑΣ 1956-1966
Κάτι λέει αυτό.
Ναι, νομίζω ότι είναι η παρακμή ενός βασιλείου.
Ο Εουσέμπιο…
Δεν το πιστεύω!
Η παγκόσμια πρωταθλήτρια Βραζιλία σίγουρα πλέον έχει αποκλειστεί.
Μπορούμε να πούμε ότι ο Πελέ αποκλείστηκε διά της βίας.
Οι Βραζιλιάνοι δεν ήταν καθόλου ευχαριστημένοι.
Πήραν τον τίτλο στη Σουηδία το 1958, τον ξαναπήραν το 1962.
Και φέτος ξεκίνησαν ως φαβορί.
Τώρα, όμως, αποκλείστηκαν στη φάση των ομίλων.
Το δήλωσες και στους δημοσιογράφους, ήταν το τελευταίο σου Παγκόσμιο Κύπελλο.
Δεν γίνεται αυτό, ο κόσμος χρειάζεται το ποδόσφαιρό σου.
Χρειαζόμαστε το θέαμα που χαρίζεις στους φιλάθλους,
γιατί είσαι ο κορυφαίος ποδοσφαιριστής. Συμφωνείς;
Ναι, με έχουν ρωτήσει αρκετές φορές, γι' αυτό θα το ξεκαθαρίσω.
Δεν σκοπεύω να ξαναπαίξω στο Παγκόσμιο Κύπελλο,
γιατί είμαι πολύ άτυχος.
Αυτό είναι το δεύτερό μου,
έπαιξα μόνο σε δύο αγώνες και τραυματίστηκα.
Συγκλονίστηκε όλη η χώρα.
Κι οι ποδοσφαιριστές συγκλονιστήκαμε.
Γιατί ο Πελέ παραιτείται από την εθνική ομάδα;
Είναι ακόμα νέος, μπορεί να παίξει σε άλλα δύο ή τρία μουντιάλ.
Ο αποκλεισμός από το μουντιάλ της Αγγλίας ήταν μεγάλη απογοήτευση.
Σκέφτηκα "Και τώρα;
Τι θα κάνω τώρα;"
Υπέθεσα ότι μπορούσα να τελειώσω εδώ την πορεία μου.
Ήμουν στεναχωρημένος, ήθελα να φύγω.
Ήταν συντετριμμένος.
Δεν ήταν εύκολο να τον παροτρύνουμε να παίξει ξανά.
Ήταν πολύ απογοητευμένος.
Τι πιστεύεις ότι θα κάνει τώρα;
Νομίζω ότι θα παίξει στον σύλλογό του δύο ή τρία χρόνια ακόμη
και μετά θα παίζει ποδόσφαιρο μόνο για ψυχαγωγία,
κάτι που του αρέσει.
Ως προς το Παγκόσμιο Κύπελλο και το ευρωπαϊκό ποδόσφαιρο,
δεν θα ξαναδούμε τον μεγάλο Πελέ;
Έτσι πιστεύω.
Η εθνική Βραζιλίας δεν έπαιξε καλά στην Αγγλία το 1966.
Η χώρα βρισκόταν ήδη υπό καθεστώς δικτατορίας,
αλλά η κατάσταση χειροτέρεψε με την έκδοση του διατάγματος ΑΙ-5,
του διαβόητου διατάγματος ΑΙ-5, που μας επιβλήθηκε το 1968.
Η εξοχότητά του ο πρόεδρος της δημοκρατίας
αποφάσισε την εφαρμογή του διατάγματος ΑΙ-5,
το οποίο εξοπλίζει την κυβέρνηση
με τα απαραίτητα εργαλεία
για να εξασφαλίσει την τάξη και την ασφάλεια.
Το διάταγμα αφαιρούσε κάθε είδους ελευθερία σε όλη τη χώρα.
Μπορούσαν να συλλαμβάνουν τον καθένα
χωρίς τον παραμικρό λόγο.
Άρχισαν να εξαφανίζονται άνθρωποι.
Ο ρόλος μου ως προς το ΑΙ-5 ήταν ότι το υπέγραψα.
ΑΝΤΟΝΙΟ ΝΤΕΛΦΙΜ ΝΕΤΟ ΥΠΟΥΡΓΟΣ ΕΠΙ ΔΙΚΤΑΤΟΡΙΑΣ
Λένε ότι το διάταγμα χρησιμοποιήθηκε για βασανιστήρια.
Πιθανώς.
Γιατί ο άνθρωπος είναι το μόνο ζώο
που όταν κατέχει την εξουσία είναι ικανό να σκοτώσει το ίδιο του το είδος.
Ο Μέντιτσι ήταν ο δικτάτορας
κατά τη διάρκεια των χειρότερων βασανιστηρίων και φόνων.
ΖΕΒΙ ΓΚΙΒΕΛΝΤΕΡ, ΑΡΧΙΣΥΝΤΑΚΤΗΣ
Όλοι συμφωνούν ότι ο Μέντιτσι ήταν ο πιο σκληρός δικτάτορας της Βραζιλίας.
Κι εκείνος καταλάβαινε ότι το ποδόσφαιρο μάγευε τον κόσμο.
Ήταν συνηθισμένη εικόνα να βλέπουμε τον Μέντιτσι τις Κυριακές
στο Μαρακανά με το τρανζιστοράκι στο αυτί.
Ενώ κάπου αλλού στη χώρα βασανίζονταν πολιτικοί κρατούμενοι,
ο στρατηγός παρακολουθούσε τον αγώνα, χτίζοντας ένα συμπαθητικό προφίλ.
Κάτω η χούντα!
ΔΟΛΟΦΟΝΟΙ
Εσείς τι ξέρατε εκείνη την εποχή;
Ξέρατε ότι γίνονταν βασανιστήρια;
Αν σου πω ότι δεν είχα αντιληφθεί τι συνέβαινε,
θα σου έλεγα ψέματα.
Θα 'ταν ψέμα.
Μαθαίναμε διάφορα.
Αλλά δεν ξέραμε
τι ήταν αλήθεια και τι ψέμα.
Γιατί η Σάντος βρισκόταν σε περιοδεία, στην Ευρώπη ή σε κάποια άλλη χώρα.
Δεν μπορούσαμε να ξέρουμε τι ήταν αλήθεια και τι όχι.
Εδώ στη Βραζιλία, μας έλεγαν πάντα
να προσέχουμε και να μη φεύγουμε από το ξενοδοχείο.
Ανησυχούσα.
Πώς ήταν η σχέση σας με τις διάφορες κυβερνήσεις;
Πάντα είχα ανοιχτή την πόρτα.
Όλοι το ξέρουν αυτό.
Ακόμη και την εποχή που η κατάσταση ήταν πολύ άσχημη.
Και πάντα μου ζητούσαν να διαλέξω το ένα στρατόπεδο ή το άλλο.
Δεν ξέρω προς το πού κλίνει πολιτικά.
Αλλά ο Πελέ ποτέ του δεν ταυτίστηκε με μια συγκεκριμένη κυβέρνηση.
Όλα αυτά δεν τον αφορούσαν.
Κάθε χώρα θέλει τον ήρωά της.
Ο κόσμος έχει ανάγκη να πιστέψει κάπου.
Η ανάγκη να ανήκεις σε μια κοινότητα
ενίοτε είναι πιο σημαντική κι απ' τα προβλήματα της κοινότητας.
Αυτό συμβαίνει με τον αθλητισμό.
Ο κόσμος δεν ασχολιόταν με την πολιτική,
επικεντρωνόταν σε αυτό που ήταν πιο σημαντικό,
να ζει τη ζωή του.
Ο Πελέ συνέβαλε σε αυτό.
Τα επιτεύγματα του Πελέ είναι συνυφασμένα με την εθνική αίγλη, όποιος κι αν κυβερνά.
Μια δικτατορία φυσικά το εκμεταλλεύεται. Όπως και μια δημοκρατία.
Γκολ!
Πελέ!
Ο Πελέ βρίσκεται μαζί μας και θα μας δώσει αποκλειστική συνέντευξη.
Τι ενθουσιασμός!
Η χαρά είναι όλη δική μου, είμαι συγκινημένος,
ιδίως αν λάβουμε υπόψη τις προσδοκίες σήμερα.
Δεν μπορώ να περιγράψω πώς νιώθω.
Αυτή είναι η μπάλα με την οποία θα σημειώσει το χιλιοστό γκολ.
Είναι μοναδική στον κόσμο,
διότι κανείς άλλος ποδοσφαιριστής δεν το έχει καταφέρει αυτό.
ΒΑΣΚΟ-ΣΑΝΤΟΣ, 19 ΝΟΕΜΒΡΙΟΥ 1969
Μόλις ανακοινώθηκε απ' τα μεγάφωνα του Μαρακανά το όνομα του Πελέ.
Είναι απερίγραπτο συναίσθημα.
Να δείξει η κάμερα, παρακαλώ, τον κόσμο που ζητωκραυγάζει για τον βασιλιά.
Ο πρώτος ποδοσφαιριστής στον κόσμο
που θα προσπαθήσει να σημειώσει το χιλιοστό του γκολ.
Συγχαρητήρια, Πελέ! Συγχαρητήρια, Βραζιλία!
Απομένουν 14 λεπτά για να ζήσουμε για πρώτη φορά…
Συρτή σέντρα στον Πελέ… Πέναλτι!
Είναι καθαρό πέναλτι!
Πέναλτι!
Το μόνο που είχαμε μες στη μιζέρια εκείνη ήταν το ποδόσφαιρο.
Εκεί έβρισκαν διαφυγή οι Βραζιλιάνοι.
Και σε εκείνον τον ηγέτη, το ίνδαλμα,
στον απαράμιλλο Πελέ.
Όλο το στάδιο φωνάζει Πελέ.
Το μεγαλύτερο στάδιο αναμένει τον μεγαλύτερο ποδοσφαιριστή.
Ο Πελέ έχει στα πόδια του το γκολ του αιώνα.
Σκέφτηκα "Αν ο τερματοφύλακας αποκρούσει,
ή αν είναι δοκάρι, πού είναι οι συμπαίκτες μου;"
Δεν έβλεπα κανέναν.
Έψαξα να δω πού ήταν.
Κι ήταν όλοι πίσω μου.
Έτρεμαν τα πόδια μου, θυμάμαι ότι είπα "Δεν γίνεται να το χάσω το πέναλτι".
Ο Πελέ ήταν ένα λαμπερό αστέρι
που έλαμπε καταμεσής του σκοτεινού βραζιλιάνικου ουρανού.
Αντιπροσώπευε τις δυνατότητες της Βραζιλίας
να εξελιχτεί σε μια χώρα πιο δίκαιη,
μια χώρα πιο ευτυχισμένη.
Αυτό αντιπροσώπευε ο Πελέ.
Πελέ, εκ μέρους όλου του συνεργείου,
σου χρωστάμε αιώνια ευγνωμοσύνη
για όσα έκανες για τη Βραζιλία
και για το άθλημα που είναι η ψυχή του λαού μας.
Πελέ, ξεκουράσου τώρα, το δικαιούσαι.
Το δικαιούσαι όσο κανένας.
ΤΡΕΙΣ ΗΜΕΡΕΣ ΜΕΤΑ, ΜΠΡΑΖΙΛΙΑ
Γνώρισα πολλούς διάσημους και σταρ.
Όποιος έλεγε ότι ήθελε να με γνωρίσει
ή να φάμε μαζί ή να συναντηθούμε,
πάντα πήγαινα αν μπορούσα.
Δεν είχα θέμα.
Με ενημέρωσαν ότι ο πρόεδρος ήθελε να με δει
για να με συγχαρεί.
Και πήγα.
Ποτέ δεν αναγκάστηκα να κάνω κάτι, ποτέ.
Πολλοί ασχολούνται λιγότερο με όσα πέτυχε εντός γηπέδου
και ασχολούνται περισσότερο με όσα έκανε εκτός.
Εκτός γηπέδου τον χαρακτηρίζει η απουσία πολιτικής θέσης.
Τη συγκεκριμένη ιστορική στιγμή, αυτό λειτουργεί εναντίον του.
Τον αγαπώ τον Πελέ, αλλά μπορώ να του ασκήσω κριτική.
Συμπεριφερόταν σαν γέσμαν, σαν ένας υποτακτικός μαύρος.
ΠΑΟΥΛΟ ΣΕΖΑΡ ΛΙΜΑ, ΒΡΑΖΙΛΙΑ 1967-1977
Που δεν ανταπαντά, που δεν αμφισβητεί, που δεν κρίνει.
Γι' αυτό τον κατακρίνω ακόμη και σήμερα.
Διότι μία και μόνο δήλωση του Πελέ θα έκανε μεγάλη διαφορά.
Ιδίως στη Βραζιλία.
Λόγω του ονόματός του
δεν μπορούσε να γυρίσει την πλάτη στον πρόεδρο της δημοκρατίας.
Και μετά όλοι θυμόμαστε ότι ο Μοχάμεντ Άλι έπραξε διαφορετικά.
Πράγματι έπραξε διαφορετικά.
Και τον επιδοκιμάζω γι' αυτό.
Λένε ότι όποτε μπαίνω στο ρινγκ, κατά μία έννοια πάω στον πόλεμο.
Υπάρχει τεράστια διαφορά
ανάμεσα στο ρινγκ και στον πόλεμο στο Βιετνάμ.
Ο Άλι ήξερε ότι θα τον συνελάμβαναν επειδή αρνήθηκε να στρατολογηθεί,
αλλά δεν κινδύνευε να τον κακομεταχειριστούν.
Ούτε να τον βασανίσουν.
Ο Πελέ δεν μπορούσε να ξέρει.
Ελάτε τώρα!
Έτσι είναι η δικτατορία.
Μόνο όσοι την έχουν ζήσει ξέρουν πόσο πολύ πονάει.
Δεν νομίζω ότι θα έκανα κάτι διαφορετικά.
-Γιατί; -Δεν μπορούσα.
Τι καλό είδαμε από τη δικτατορία;
Με ποιον είσαι σήμερα;
Χάνεσαι μέσα σε όλα αυτά.
Είμαι Βραζιλιάνος. Θέλω το καλύτερο για τον λαό μου.
Δεν ήμουν υπεράνθρωπος,
δεν ήμουν θαυματοποιός.
Ήμουν ένας φυσιολογικός άνθρωπος, που ο Θεός τον προίκισε με ταλέντο.
Αλλά είμαι απολύτως πεπεισμένος
ότι προσέφερα πολλά περισσότερα στη Βραζιλία με το ποδόσφαιρό μου,
με τη νοοτροπία μου,
από ό,τι πολλοί πολιτικοί που πληρώνονται ακριβώς γι' αυτό.
ΤΟ ΤΕΡΕΣΟΠΟΛΙΣ ΚΑΛΩΣΟΡΙΖΕΙ ΤΗ ΧΡΥΣΗ ΜΑΣ ΕΘΝΙΚΗ ΟΜΑΔΑ
ΖΗΤΩ Η ΧΡΥΣΗ ΣΕΛΕΣΑΟ
Ήταν μια περίοδος όπου η δικτατορία στη Βραζιλία ήταν εξαιρετικά σκληρή.
Βρισκόμασταν στο απόγειο της καταπίεσης, της λογοκρισίας,
της απαγόρευσης της ελεύθερης έκφρασης και των κινημάτων.
Και στη μέση ακριβώς όλου αυτού υπάρχει μια όαση
γεμάτη ομορφιά και ελπίδα,
με θετικά και αναζωογονητικά συναισθήματα,
το Παγκόσμιο Κύπελλο του 1970.
Μετά το φιάσκο του Παγκοσμίου Κυπέλλου του 1966 στην Αγγλία,
στην εθνική επικρατούσε αναβρασμός.
Η κατάκτηση του Παγκοσμίου Κυπέλλου έγινε…
κρατική υπόθεση.
Το τεχνικό επιτελείο αποτελούνταν σχεδόν εξ ολοκλήρου από στρατιωτικούς.
Και δημιουργήθηκαν μια σειρά από φασιστικά σλόγκαν.
"Βραζιλία, αγάπησέ την ή φύγε."
"Κανείς δεν σταματάει τη χώρα."
Μια εθνικιστική ευφορία κατέλαβε όλη τη χώρα με τον χειρότερο δυνατό τρόπο,
με την παρότρυνση της χούντας.
Του Πελέ δεν του αρέσει να μιλάει γι' αυτό,
αλλά έλαβε μηνύματα από το καθεστώς ότι έπρεπε να συμμετάσχει στο μουντιάλ.
Το θέμα έγινε
προσωπική υπόθεση για τον πρόεδρο.
Γιατί;
Γιατί αν ο λαός είναι χαρούμενος,
είναι κι η κυβέρνηση χαρούμενη.
Δεχόσασταν πιέσεις από την κυβέρνηση να επανέλθετε;
Πάντα.
Πάντα μου πρότειναν να μιλήσω εκ μέρους της κυβέρνησης,
των βουλευτών, των κυβερνητών.
Πάντα υπήρχαν άνθρωποι που μου ζητούσαν να επανέλθω.
Ήμουν σε δίλημμα.
Δεν ήθελα να παίξω στο Παγκόσμιο Κύπελλο του 1970.
Δεν ήθελα να υπομείνω ξανά όσα είχα υποστεί στην Αγγλία.
Δεν ήμουν σίγουρος.
Ανησυχούσα, αλλά μου έλειπε κιόλας.
Ήθελα μόνο να με θυμούνται.
Αυτό ήταν.
Το τελευταίο μου μουντιάλ.
Βασιλιά; Θα γυρίσεις κάποτε;
Αν, όμως, σας έλεγα τώρα
ότι πήγα στο Παγκόσμιο Κύπελλο του 1970 για χάρη της Βραζιλίας,
θα σας έλεγα ψέματα.
Το μουντιάλ ήταν προσωπική πρόκληση.
ΠΡΟΠΟΝΗΤΙΚΕΣ ΕΓΚΑΤΑΣΤΑΣΕΙΣ ΕΘΝΙΚΗΣ ΒΡΑΖΙΛΙΑΣ
Κάντε το ένα δύο.
Όσο ίνδαλμα είναι ο Πελέ,
άλλο τόσο είναι αυτός που ανέλαβε την προετοιμασία για το Μεξικό,
ο Ζοάο Σαλντάνια.
Η Βραζιλία επιδιώκει να ανακτήσει την παλιά της αίγλη
και να εκσυγχρονίσει το παιχνίδι της.
Μόνο έτσι θα έχουν ελπίδες κόντρα στις κορυφαίες ομάδες της Ευρώπης.
Κύριε Σαλντάνια, αρκετοί αναλυτές του ποδοσφαίρου σχολιάζουν
ότι το ποδοσφαιρικό σας στιλ το έχουν πλέον ξεπεράσει οι Ευρωπαίοι.
Συμφωνείτε;
Δεν αλλάζει ο χαρακτήρας ενός λαού.
ΖΟΑΟ ΣΑΛΝΤΑΝΙΑ ΠΡΟΠΟΝΗΤΗΣ 1969-1970
Είναι επικίνδυνο.
Ίσως, όμως, έχουμε χρόνο να το αλλάξουμε.
Αν προλάβουμε να το αλλάξουμε,
μπορούμε να παίζουμε όπως κι εσείς,
δηλαδή οργανωμένα.
Τι άνθρωπος ήταν ο Σαλντάνια;
ΜΠΡΙΤΟ, ΒΡΑΖΙΛΙΑ, 1964-1972
Ο τύπος ήταν τρελός.
Αλλά ήταν πολύ καλός άνθρωπος.
Είχε, όμως, απαιτήσεις.
Δεν τον ένοιαζε αν ήσουν ο Πελέ, ο βασιλιάς του ποδοσφαίρου.
Είχε τις ίδιες απαιτήσεις από σένα και από όλους.
Ένα θετικό στοιχείο του ήταν ότι δεν δείλιαζε, δεν φοβόταν τίποτα.
Μόνο που ενίοτε έλεγε πράγματα
που δεν χρειαζόταν να πει.
Έλεγε ανοησίες.
Αλλά ήθελε να 'ναι αυτός ο μεγάλος.
Εγώ προσωπικά πιστεύω,
αν με ρωτάτε αν ήξερε από ποδόσφαιρο,
πιστεύω ότι ήταν άσχετος.
-"Ζοάο, μήπως να το κάνουμε έτσι;" -"Εγώ είμαι ο προπονητής, εγώ αποφασίζω."
"Εντάξει, ναι, αλλά…"
Γιατί έπαιρνε πολλές αποφάσεις
που εμείς βλέπαμε ότι δεν ήταν καλές.
Πελέ, ο Σαλντάνια μας αποκάλυψε τα σχέδιά του
και θα παίξεις κεντρικός επιθετικός.
Εσένα δεν σου αρέσει αυτή η θέση.
Δεν είναι ότι δεν μου αρέσει.
Αν έχεις κάνει καλή προετοιμασία,
μπορείς να παίξεις πιο πίσω.
Το θέμα είναι
ότι εδώ και 15 χρόνια εγώ παίζω επιθετικός μέσος.
Όταν μου ζητάει κάποιος να αλλάξω το παιχνίδι μου σε μια νύχτα,
είναι αδύνατον.
Κάτι δεν πήγαινε καλά.
Ο Σαλντάνια είχε μερικές κόντρες με τον Πελέ στις προπονήσεις.
Δεν τα βρίσκανε.
Μιλήσατε; Τι συμβαίνει;
Του Ζοάο Σαλντάνια του άρεσε να κάνει φιγούρα
και σε μια συνέντευξη είπε σε έναν δημοσιογράφο ότι ανησυχούσε πολύ
γιατί είχα κάνει οφθαλμολογικές εξετάσεις και πίστευε ότι δεν έβλεπα καλά.
Ο Ζοάο Σαλντάνια ήταν πολύ ιδιότροπος και απρόβλεπτος.
Το λέω με πολλή αγάπη, ήταν πολύ καλός μου φίλος.
Του άρεσαν και τα ωραία ψέματα.
Ειλικρινά, όμως, δεν μπορώ να καταλάβω
γιατί μηχανεύτηκε αυτό το ψέμα
ότι ο Πελέ δεν έβλεπε και δεν μπορούσε να παίξει.
Ο Σαλντάνια έλεγε ότι δεν έβλεπε.
Ήξερε να σε πατάει εκεί που σε πονάει.
Είπε "Χάλια είναι.
Δεν βλέπει τίποτα". Γαμώτο.
Ο Πελέ έγινε έξαλλος.
Λέγεται ότι αντιμετωπίζεις πρόβλημα στην όραση.
Αυτή η πληροφορία έρχεται από τον προπονητή σου τον Ζοάο Σαλντάνια.
Πώς αντέδρασες όταν το έμαθες;
Το θεωρώ…
πολύ άσχημο εκ μέρους του.
Είμαι σίγουρος ότι έψαχνε κάπου να ξεσπάσει.
Και έφερε τα πάνω κάτω.
Ο Σαλντάνια επέμενε να ξεκουραστεί ο Πελέ, για να κρατήσει δυνάμεις.
Ο Σαλντάνια ήθελε να τον αφήσει εκτός, αλλά αρνήθηκε ο πρόεδρος της ομοσπονδίας.
Εγώ είπα "Θα τον αφήσω εκτός ενδεκάδας, για να τον προστατεύσω".
Και μου είπαν "Όχι, σε παρακαλώ".
Με άλλα λόγια, για εμπορικούς λόγους,
ο προπονητής της εθνικής δεν μπορεί να κόψει τον Πελέ.
Μάλιστα.
Έχεις τον κορυφαίο ποδοσφαιριστή όλων των εποχών
και θέλεις να τον αφήσεις στον πάγκο;
ΡΙΒΕΛΙΝΟ, ΒΡΑΖΙΛΙΑ 1965-1978
Ακόμη κι αν παίζει χάλια, ακόμη κι αν ο Πελέ δεν παίζει καλά,
πρέπει να παίξει.
Υπήρξαν, λοιπόν, καβγάδες και διαφωνίες,
Και άρχισαν οι πιέσεις για να φύγει ο Σαλντάνια απ' την εθνική.
Όταν με πρότεινε ο πρόεδρος,
πολλοί δήλωσαν ότι προτιμούσαν οποιονδήποτε άλλον.
Ο καθένας έχει το δικαίωμα της γνώμης του. Δεν είμαι παιδί.
Δεν παραιτούμαι.
Η κυβέρνηση κίνησε ορισμένα νήματα,
όχι μόνο για να βγει στο γήπεδο ο Πελέ.
Άρχισε να παρεμβαίνει γενικά.
Ο πρόεδρος κι εγώ έχουμε πολλά κοινά.
Είμαστε κι οι δύο από τον νότο, οπαδοί της Γκρέμιο,
μας αρέσει το ποδόσφαιρο.
Αλλά εγώ δεν διαλέγω τους υπουργούς του ούτε αυτός την ομάδα μου.
Καταλαβαινόμαστε πολύ καλά.
Όταν είδαμε αυτήν τη συνέντευξη, είπαμε όλοι
"Τώρα θα γίνει χαμός".
Ήταν αναπόφευκτο.
Και απέλυσαν τον Σαλντάνια.
Σε μια διεθνή συνέντευξη Τύπου στο στάδιο Μαρακανά,
παρουσιάστηκε το νέο αφεντικό, ο Μάριο Ζαγάλο.
Ο Ζαγάλο είχε παίξει στη Σουηδία το 1958 στο πλευρό του Πελέ.
Ανέλαβα τα ηνία δύο μήνες πριν τη διοργάνωση.
ΖΑΓΑΛΟ, ΠΡΟΠΟΝΗΤΗΣ 1970-1974
Ο Πελέ είχε πει ότι ήταν πολύ αναστατωμένος,
γιατί οι εφημερίδες έγραφαν
αυτό που είπε ο Σαλντάνια, ότι δεν έβλεπε.
Και ήθελε να κλείσει στόματα.
Στη διάρκεια μιας προπόνησης, ο Ζαγάλο με πλησίασε και με ρώτησε τι έχω.
"Δεν χώνεσαι, δεν κυνηγάς την μπάλα."
Και είχε δίκιο.
Ανησυχούσα για τον εαυτό μου.
Ήθελα να είμαι σε καλή κατάσταση.
Στην πρώτη μας προπόνηση,
έβαλε το χέρι του στον ώμο μου
και είπε "Ζαγάλο,
μη με ταλαιπωρήσεις".
Κι εγώ του απάντησα
"Είσαι μοναδικός.
Δεν θα σε αφήσω ποτέ εκτός.
Εσύ βοήθησέ με να γίνουμε πρωταθλητές".
ΜΕΞΙΚΟ, ΠΑΓΚΟΣΜΙΟ ΚΥΠΕΛΛΟ 1970
ΒΡΑΖΙΛΙΑ
Και το Παγκόσμιο Κύπελλο του 1970 μπορεί να ξεκινήσει.
Στο Μεξικό ο Πελέ επιδιώκει να ανακτήσει την αίγλη του παγκόσμιου πρωταθλητή,
που έχασε στην Αγγλία πριν τέσσερα χρόνια.
Είναι η τέταρτη διοργάνωση για τον 29χρονο
και θέλει να γίνει η καλύτερη συμμετοχή του.
Στην Αγγλία λέγεται ότι ο μεγάλος Πελέ,
ο οποίος έχει εκατομμύρια θαυμαστές στην Αγγλία,
ίσως να μην είναι σε φόρμα για το Παγκόσμιο Κύπελλο.
Στην προηγούμενη διοργάνωση αντιμετώπισε προβλήματα με Πορτογαλία και Βουλγαρία.
Πώς είναι η διάθεση του Πελέ, καθώς είναι η τέταρτη συμμετοχή του;
Μπορώ να μιλήσω για τη διάθεση του Πελέ,
γιατί είχα την τύχη να είμαστε συμπαίκτες το 1958 και το 1962.
Και τώρα ως προπονητής
βλέπω ότι ο Πελέ είναι ο ίδιος πιτσιρικάς
που βοήθησε να κερδίσουμε τα δύο Παγκόσμια Κύπελλα.
ΒΡΑΖΙΛΙΑ-ΤΣΕΧΟΣΛΟΒΑΚΙΑ, ΦΑΣΗ ΟΜΙΛΩΝ
Υπέροχο ποδόσφαιρο.
Ευκαιρία! Ο Πελέ στέλνει την μπάλα πάνω απ' το δοκάρι!
Η απόδοση του Πελέ πέφτει,
και μπορείς να τον μαρκάρεις, γιατί δεν είναι πια ο Πελέ που ξέραμε.
Ο Πέτρα μπαίνει…
Θεέ μου!
Γκολ!
Απίστευτη έκπληξη.
Κλασική Βραζιλία, μένει πίσω στο σκορ.
Σίγουρα έχει συγκλονιστεί όλη η Νότια Αμερική.
Ήρθαμε χωρίς να πιστεύουν σε εμάς.
Οι Βραζιλιάνοι δεν πίστευαν ότι η ομάδα θα περνούσε καν τη φάση των ομίλων.
Ο Πελέ κατεβάζει την μπάλα για τη Βραζιλία.
Ο Τοστάο.
Στέλνει την μπάλα πολύ ψηλά.
Ο Πελέ, ο Τοστάο αριστερά του. Ο Πελέ ξαναπαίρνει την μπάλα.
Δύσκολη κατάσταση.
Κέρδισε το φάουλ.
Ο Πελέ…
Ο Ριβελίνο! Απίστευτο γκολ!
Απίστευτο γκολ από τον Ριβελίνο!
Και τότε…
άρχισε πάλι να απολαμβάνει το παιχνίδι.
Ο Κούνα μαρκάρει σκληρά.
Αλλά ο Πελέ κατεβάζει την μπάλα.
Εκεί τον μαρκάρει στενά και τον κυνηγάει ο Χρντλίσκα.
Ο Πελέ συνεχίζει.
Κρατάει την μπάλα. Ο Ζαϊρζίνιο. Ο Τοστάο.
Ήταν πολύ γενναίο κατέβασμα από τον Πελέ.
Η ευφυΐα του, η αυτοπεποίθησή του ήταν μοναδικό θέαμα.
Ο Πελέ είναι ο δημιουργός των πιο υπέροχων χαμένων γκολ
στην ιστορία του ποδοσφαίρου.
Τώρα πια πολλοί σκοράρουν από τη σέντρα.
Αλλά αυτός το προσπάθησε πρώτος. Σε ένα Παγκόσμιο Κύπελλο.
Ήταν σαν να του έφυγε ένα βάρος.
"Ο βασιλιάς είναι εδώ κι είμαι εγώ."
-Ο Γκέρσον, ο Πελέ ανοίγεται. -Η λόμπα.
-Κοντρόλ με το στήθος. -Ο Πελέ!
Και ιδού! Το έργο μιας αυθεντίας!
Γκολ!
Πελέ!
Το νούμερο 10!
ΒΡΑΖΙΛΙΑ-ΤΣΕΧΟΣΛΟΒΑΚΙΑ: 4-1
Έπαιξαν πολύ καλά, ήταν απίστευτο.
Αλλά αυτός ήταν ένας αγώνας μόνο. Έχουν δρόμο ως την κατάκτηση του τίτλου.
Νομίζω ότι η Αγγλία
είναι το φαβορί για τον τίτλο.
Η Αγγλία είναι η πρωταθλήτρια κόσμου,
άρα φυσικά είναι το φαβορί.
Αλλά η Βραζιλία θα τα δώσει όλα.
Αγγλία-Βραζιλία. Πελέ, Ζαϊρζίνιο, Μουρ, Τσάρλτον. Εξαιρετικές προοπτικές.
ΑΓΓΛΙΑ
ΒΡΑΖΙΛΙΑ-ΑΓΓΛΙΑ, ΦΑΣΗ ΟΜΙΛΩΝ
Ξέραμε ότι θα ήταν δύσκολος ο αγώνας με την Αγγλία.
Είχαμε μελετήσει το παιχνίδι τους, την άμυνά τους.
Όλοι έλεγαν ότι ο νικητής αυτού του αγώνα
θα έφτανε στον τελικό.
Οι νυν και τέως παγκόσμιοι πρωταθλητές.
Ο Ζαϊρζίνιο.
Περνάει τον Κούπερ.
Ο Πελέ!
Απίστευτη απόκρουση!
Δεν νομίζω ότι έχει χάσει την τεχνική του.
Η αναλυτική του σκέψη είναι απαράμιλλη.
ΣΕΡ ΑΛΦ ΡΑΜΣΕΪ ΠΡΟΠΟΝΗΤΗΣ ΑΓΓΛΙΑΣ 1963-1974
Ως προς το αν είναι σε φόρμα και αν αποδίδει όπως παλιά, δεν ξέρω.
Ο Πελέ δυσκολεύεται με τον Μάλερι, που δεν ξεκολλάει.
Δεν είναι αγώνας για παιδιά.
Πέφτει πολύ τρέξιμο.
Μπορεί ο αγώνας να κριθεί στις αντοχές των παικτών.
Ο Ριβελίνο. Είναι ο αριστεροπόδαρος.
Τριπλάρει. Φοβερό σουτ! Απίστευτη απόκρουση!
Ο σερ Αλφ Ράμσεϊ φαίνεται να ανησυχεί όλο και περισσότερο για τον αγώνα.
Οι φίλαθλοι ζητωκραυγάζουν "Βραζιλία!"
Οι Βραζιλιάνοι ανεβάζουν ταχύτητα, ασκούν πολλή πίεση στην αγγλική άμυνα.
Ο Τοστάο.
Και ο Πελέ!
Ο Πελέ έκανε το κοντρόλ.
Ήταν περικυκλωμένος από την άμυνα, τον είχαν κλείσει.
Εγώ ερχόμουν από το πλάι.
Με είχε δει πριν από λίγο.
Ο Ζαϊρζίνιο!
Γκολ!
Ήταν ο μεγαλύτερος πανηγυρισμός σε όλη μου την καριέρα.
Ένα-μηδέν η Βραζιλία.
ΒΡΑΖΙΛΙΑ-ΑΓΓΛΙΑ: 1-0
Με τα συνθήματα του πλήθους να αντηχούν σε όλο το στάδιο,
η Βραζιλία νίκησε τους πρωταθλητές.
Ήταν θεαματικό, πανέμορφο. Ήταν σαν μια παρτίδα σκάκι.
Και νικήσαμε εμείς. Ήταν υπέροχο.
Και γίναμε πιο δυνατοί.
Το 1970 ήταν μια ευλογία.
Η συντροφικότητα που υπήρχε σε αυτήν την ομάδα ήταν εντυπωσιακή.
Οι παίκτες πειράζονταν μεταξύ τους, αυτό δεν το βλέπαμε συχνά.
ΒΡΑΖΙΛΙΑ-ΡΟΥΜΑΝΙΑ: 3-2, ΦΑΣΗ ΟΜΙΛΩΝ
Εκπροσωπούσαμε τη χώρα. Δεν παίζαμε μόνο για εμάς, αλλά για όλους.
Κάθε νίκη ήταν για τους Βραζιλιάνους. Και δεν σταματούσαμε.
Κάλυψα το Παγκόσμιο Κύπελλο του 1970 και ένα θα πω.
Ήμουν κατά της χούντας, πήγα για να φωνάξω κατά της Βραζιλίας.
Φανταζόμασταν πως αν η Βραζιλία κέρδιζε,
θα αναδεικνυόταν η χούντα και κανείς μας δεν το ήθελε αυτό.
Αλλά το ποδόσφαιρο έχει κάτι το άγριο.
Μόλις κυλήσει η μπάλα, ξεχνάς τις αρχές σου.
Δεν γινόταν να μη στηρίξουμε την ομάδα μας.
ΒΡΑΖΙΛΙΑ-ΠΕΡΟΥ: 4-2, ΠΡΟΗΜΙΤΕΛΙΚΟΣ
Αν η Βραζιλία συνεχίσει την καλή απόδοση, θα χάσει μόνο από καλή ομάδα.
Και τη μέρα που θα συμβεί αυτό δεν θέλουμε να είμαστε στη Βραζιλία.
Ένας αγώνας μόνο μας χώριζε από τον τελικό του Παγκοσμίου Κυπέλλου.
Αλλά όλη τη Βραζιλία την είχε κυριεύσει πανικός.
"Εντάξει, τα πάμε καλά, ο Πελέ παίζει καλά, ο Γκέρσον το ίδιο.
Αλλά παίζουμε με την Ουρουγουάη. Ξέρουμε καλά τι σημαίνει αυτό."
Μην ξεχνάμε
ότι στον τελικό του Παγκοσμίου Κυπέλλου στο Ρίο ντε Τζανέιρο
η Ουρουγουάη νίκησε τη Βραζιλία, που ήταν το φαβορί,
κι έγινε πρωταθλήτρια κόσμου.
Μετά από 20 χρόνια, καθώς το ποδόσφαιρο είναι απρόβλεπτο,
ίσως η ιστορία να επαναληφθεί, στον ημιτελικό αυτήν τη φορά.
ΒΡΑΖΙΛΙΑ-ΟΥΡΟΥΓΟΥΑΗ, ΗΜΙΤΕΛΙΚΟΣ
Πριν πάω για ύπνο, είχα το συνήθειο να προσεύχομαι.
Κι αναρωτήθηκα "Θα πάει καλά αύριο;"
Ο ψυχολογικός παράγοντας μπορεί να σε επηρεάσει πολύ.
Μια αγνώριστη Βραζιλία παίζει πολύ χαλαρά σήμερα.
Δεν είναι η άπιαστη Βραζιλία που είδαμε κόντρα στο Περού.
Ο Μοράλες για την Ουρουγουάη. Καλή σέντρα, βρίσκει τον Κουμπίγια.
Η μπάλα στα δίχτυα. Ο Κουμπίγια!
Σκούρα τα πράγματα για τη Βραζιλία.
Χάνεις τον έλεγχο. Και δεν μπορείς να το εξηγήσεις.
Ο Πελέ είναι μπροστά του. Ψάχνει το ένα-δύο.
Πολύ δύσκολη κατάσταση.
Εφτά λεπτά πριν το ημίχρονο.
Η Βραζιλία ανησυχεί όλο και περισσότερο, καθώς περνάει ο χρόνος.
Ο Τοστάο.
Ο Κλοντοάλντο κάνει την κίνηση προς τα μέσα.
Φοβερό γκολ!
Ο Κλοντοάλντο!
Ήμασταν τυχεροί, γιατί κάναμε το 1-1.
Τους εμψύχωσα στα αποδυτήρια, κατά τη διάρκεια του ημιχρόνου.
"Πρέπει όλοι σας να παίξετε όσο καλύτερα μπορείτε,
πολύ καλύτερα από ό,τι στο πρώτο ημίχρονο.
Δεν χρειάζεται να πω τίποτα άλλο."
Αρχίζεις να ανησυχείς, όταν τα πράγματα δεν πάνε καλά.
Αλλά πρέπει να πεις στον εαυτό σου ότι πρέπει να τα καταφέρεις.
Ο Πελέ.
Ο Τοστάο αριστερά του.
Ο Πελέ κατεβαίνει, έχει απέναντι τρεις. Τριπλάρει, μπαίνει στη μεγάλη περιοχή.
Ανατροπή! Εκτός περιοχής δείχνει ο διαιτητής.
Δεν νομίζω ότι εκείνη τη μέρα στο γήπεδο υπήρχε ένας Πελέ,
εγώ έβλεπα τρεις Πελέ.
Η επιστροφή του υπερανθρώπου.
Ο Πελέ με όλη του τη δύναμη. Φοβερό σουτ!
Μεταμορφώθηκε μες στο γήπεδο.
Η νίκη γι' αυτόν ήταν μονόδρομος.
Ο Ζαϊρζίνιο, ο Πελέ…
Ο Ζαϊρζίνιο περνάει τον Ματόσας.
Πλασάρει.
Γκολ!
Κάνει το 3-1! Σφραγίζει τη νίκη!
Ο Ριβελίνο!
Ο Πελέ κατεβαίνει, όμορφη πάσα.
Τριπλάρει τον τερματοφύλακα.
Σκοράρει… Όχι!
Εξαιρετική προσποίηση.
Τώρα ξέρουμε γιατί τον λένε βασιλιά,
γιατί θεωρείται ο κορυφαίος ποδοσφαιριστής.
Η Βραζιλία πέρασε στον τελικό. Νίκησε την Ουρουγουάη.
ΒΡΑΖΙΛΙΑ-ΟΥΡΟΥΓΟΥΑΗ: 3-1
Μπράβο, κινήσου.
Ήξερα ότι ήμουν έτοιμος να παίξω.
Αλλά πάντα υπάρχουν αμφιβολίες όταν μιλάμε για τον αθλητισμό.
Ακόμη κι οι κορυφαίοι αγχώνονται καμιά φορά.
Όχι καμιά φορά, όλες τις φορές.
Λίγο πριν φτάσουμε στο στάδιο,
κοίταξα από το παράθυρο
κι είδα όλους τους φιλάθλους με σημαίες της Βραζιλίας
να φωνάζουν "Βραζιλία" και "Πελέ".
Και με πήραν τα κλάματα.
Δεν μπορούσα να σταματήσω να κλαίω.
Ήμουν ο παλαιότερος ποδοσφαιριστής.
Δεν ήθελα να αναρωτηθούν οι συμπαίκτες μου γιατί έκλαιγα.
Συγκλονίστηκα, δεν έλεγχα τα συναισθήματά μου.
"Θεέ μου, είναι το τελευταίο μου μουντιάλ, δώσε μου δύναμη.
Θέλω το τελευταίο μου μουντιάλ, βοήθησέ με."
Συγγνώμη…
Δεν μπόρεσα να κρατηθώ, συγγνώμη.
ΒΡΑΖΙΛΙΑ-ΙΤΑΛΙΑ, ΤΕΛΙΚΟΣ ΠΑΓΚΟΣΜΙΟΥ ΚΥΠΕΛΛΟΥ 1970
Βγαίνουν οι ομάδες.
Ο Πελέ
δεύτερη φορά σε τελικό Παγκοσμίου Κυπέλλου.
Την πρώτη φορά ήταν μόλις 17 χρόνων.
Το στάδιο είναι κατάμεστο.
Το μεγαλύτερο αθλητικό γεγονός σε όλον τον πλανήτη.
Μπορούμε να φανταστούμε τις προσδοκίες που έχετε για το αποτέλεσμα
όσοι είστε στη Βραζιλία.
Ξεκινάει ο τελικός του Παγκοσμίου Κυπέλλου του 1970.
Δεν ανησυχούσα αν θα σκοράρω ή αν θα παίξουμε καλά.
Ήθελα μόνο να νικήσουμε, αυτό ήταν το σημαντικό.
Θεού θέλοντος, θα έπαιζα καλά.
Ο Πελέ πηδάει πιο ψηλά από όλους και καρφώνει την μπάλα.
Η Βραζιλία προηγείται 1-0.
Το χρειαζόταν το 1970.
Χρειαζόταν το γκολ με κεφαλιά εναντίον της Ιταλίας.
Χρειαζόταν να υψώσει τη γροθιά του.
Μια προειδοποίηση.
Σε όλους τους τελικούς μεταπολεμικά,
η ομάδα που ανοίγει το σκορ πάντα χάνει.
Ο Μπονισένια.
Ο Μπονισένια σκοράρει, φριχτό λάθος!
Ο Μπονισένια ισοφάρισε.
Ο Κάρλος Αλμπέρτο κατεβαίνει, ο Πελέ παίρνει θέση, σέντρα.
Άουτ!
Άργησε ένα κλάσμα του δευτερολέπτου.
Δεν ήταν θέμα φόβου.
Ήταν θέμα ευθύνης.
Αρχίζεις να σηκώνεις το βάρος της ευθύνης στους ώμους
και αυτό επηρεάζει τα συναισθήματά σου.
-Ο Ζαϊρζίνιο. -Μπάλα στον Ζαΐρ.
Κοντρολάρει, προσπαθεί να μπει.
Αφήνει στον Γκέρσον. Το σουτ…
Πανέμορφο γκολ!
Τρομερό γκολ του Γκέρσον!
Η Βραζιλία σκοράρει!
Με τον Γκέρσον, το νούμερο οχτώ!
Το πρώτο του γκολ στη διοργάνωση.
Στο 21ο λεπτό του δευτέρου ημιχρόνου.
Πάντα ήταν αυτός που μας εμψύχωνε
και μας βοήθησε να πιστέψουμε ότι κι εμείς μπορούσαμε να γίνουμε μεγάλοι σαν αυτόν.
Ο Πελέ, στον Ζαϊρζίνιο.
Γκολ!
Γκολ της Βραζιλίας!
Ο Ζαϊρζίνιο βάζει το τρίτο γκολ της Βραζιλίας!
Η Βραζιλία αγκαλιά με τον τίτλο.
Εξαιρετικά.
Κάνουν επίδειξη εναλλάξ.
Ο Ζαϊρζίνιο, το εφτά.
Ο Πελέ. Ο Κάρλος Αλμπέρτο ανοίγεται από δεξιά.
Το τέταρτο!
Απολαυστικό ποδόσφαιρο!
ΒΡΑΖΙΛΙΑ-ΙΤΑΛΙΑ: 4-1
Ήταν μεγάλη ανακούφιση.
Νομίζω ότι το μεγαλύτερο δώρο που σου δίνει η νίκη δεν είναι το τρόπαιο.
Είναι η ανακούφιση.
Φώναξε τρεις φορές στα αποδυτήρια. Το λέω κι ανατριχιάζω ακόμη και σήμερα.
Φώναξε "Δεν ξόφλησα!"
Τι άλλο να ζητήσει ο Πελέ;
Ο Πελέ ήταν τα πάντα.
Οτιδήποτε μπορείς να φανταστείς, αυτό ήταν ο Πελέ.
Ήθελε αυτήν τη νίκη για να την αφήσει παρακαταθήκη.
Πέτυχε αυτό που είχε βάλει στόχο να καταφέρει.
Δόξα τω Θεώ.
Ο Πελέ είχε συνυφάνει την επιτυχία του με την επιτυχία της Βραζιλίας.
Σαν να πήγαινε στον πόλεμο ανεμίζοντας μια σημαία της Βραζιλίας.
Ο θρύλος του είναι ο θρύλος μας.
Το Παγκόσμιο Κύπελλο του 1970 ήταν η καλύτερη εποχή της ζωής μου,
αλλά ήταν πολύ σημαντικό και για τη χώρα,
γιατί αν είχαμε χάσει το 1970 η κατάσταση θα είχε επιδεινωθεί.
Όλη η χώρα μπόρεσε να πάρει μια ανάσα όταν γίναμε πρωταθλητές.
Το 1970 βοήθησε περισσότερο τη χώρα, παρά το ποδόσφαιρο.
Χωρίς αμφιβολία.
Προφανώς η δικτατορία εκμεταλλεύτηκε τη νίκη.
Αλλά οι Βραζιλιάνοι ποτέ δεν απέδωσαν την κατάκτηση του Παγκοσμίου Κυπέλλου
στον δολοφόνο δικτάτορα, τον στρατηγό Γκαραστάζου Μέντιτσι.
Αρκεί να δείτε πώς έχει μείνει στην ιστορία.
Δεν ήταν νίκη του Μέντιτσι.
Ήταν νίκη του Πελέ.
Η ΔΙΚΤΑΤΟΡΙΑ ΣΤΗ ΒΡΑΖΙΛΙΑ ΠΑΡΕΜΕΙΝΕ ΩΣ ΤΟ 1985
Ο ΠΕΛΕ ΕΠΑΙΞΕ ΤΟ ΤΕΛΕΥΤΑΙΟ ΜΑΤΣ ΜΕ ΤΗ ΒΡΑΖΙΛΙΑ ΤΟ 1971, ΗΤΑΝ 30 ΕΤΩΝ
Χιλιάδες λευκά κασκόλ αποχαιρετούν τον Πελέ
στην τελευταία του εμφάνιση με τη σελεσάο.
ΚΑΤΕΧΕΙ ΑΚΟΜΗ ΤΟ ΡΕΚΟΡ ΤΟΥ ΚΟΡΥΦΑΙΟΥ ΣΚΟΡΕΡ ΤΗΣ ΒΡΑΖΙΛΙΑΣ
ΖΗΤΩ Ο ΒΑΣΙΛΙΑΣ!
ΤΡΙΑ ΧΡΟΝΙΑ ΜΕΤΑ ΑΠΟΧΑΙΡΕΤΗΣΕ ΤΗ ΣΑΝΤΟΣ
Μάγεψε τους φιλάθλους, που λένε το όνομά του σε όλες τις γλώσσες.
Πέλε, Πίλι, Πελέ, Πέλι.
Σε όλες τις γλώσσες
σημαίνει ο κορυφαίος Βραζιλιάνος ποδοσφαιριστής όλων των εποχών.
ΕΚΛΕΙΣΕ ΤΗΝ ΚΑΡΙΕΡΑ ΤΟΥ ΜΥΩΝΤΑΣ ΤΙΣ ΗΠΑ ΣΤΟ ΠΟΔΟΣΦΑΙΡΟ,
ΜΕ ΤΗ ΝΙΟΥ ΓΙΟΡΚ ΚΟΣΜΟΣ
ΠΕΛΕ
Αγάπη!
Αγαπώ!
Σας ευχαριστώ πολύ.
Ο ΠΕΛΕ ΣΗΜΕΙΩΣΕ ΤΟ ΡΕΚΟΡ ΤΩΝ 1.283 ΓΚΟΛ ΣΕ 1.367 ΑΓΩΝΕΣ
ΠΑΡΑΜΕΝΕΙ Ο ΜΟΝΟΣ ΠΟΔΟΣΦΑΙΡΙΣΤΗΣ
ΠΟΥ ΕΧΕΙ ΚΕΡΔΙΣΕΙ ΤΡΕΙΣ ΦΟΡΕΣ ΤΟ ΠΑΓΚΟΣΜΙΟ ΚΥΠΕΛΛΟ
Υποτιτλισμός: Μάρθα Λυρώνη